ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
29 ส.ค. 2559

สรุปตลาดภาคเช้า
ตลาดภาคเช้าปิดปรับลดลงเล็กน้อย ในทิศทางเดียวกันกับตลาดต่างประเทศ กลุ่มที่มีแรงขายกดดันหลักมาจากกลุ่ม ICT ซึ่งมีความกังวลต่อเม็ดเงินไหลออกและผลประกอบการที่ยังอ่อนแอใน 2H59 ด้านปริมาณการซื้อขายอยู่ในระดับปานกลางที่ระดับ 2.5 หมื่นล้านบาท
 
แนวโน้ม ภาคบ่าย
คาดดัชนีช่วงบ่ายมีแนวโน้มทรงตัว เรายังคงมองว่าหุ้นกลุ่ม Big Cap มีความเสี่ยงจากประเด็นเม็ดเงินต่างชาติไหลออก จึงแนะนำหลีกเลี่ยงกลุ่มธนาคารและ ICT เรามองแนวรับแรกที่เป็นจุดเริ่มสะสมหุ้นเพิ่มขึ้นบริเวณ 1,530 จุด เราชอบกลุ่มอิเล็กทรอนนิกส์ ซึ่งจะได้ประโยชน์จากค่าเงินที่อาจจะแข็งค่าหาก FED ขึ้นดอกเบี้ย
 
วิเคราะห์ทางเทคนิค
ECF
ราคาปิด 3.50 บาท
แนวรับ 3.46 บาท
แนวต้าน 3.62, 3.72 บาท
แนว cut หากราคาหุ้นมีโอกาสหลุด 3.42 บาท
กราฟ ECF ทิ้งตัวลงจากระดับสูงสุด และอ่อนตัวลงสู่แนวฐานเดิม ซึ่งทำให้เกิด Oversold อย่างรุนแรงใน Stoch ที่ 3%   ซึ่งจะทำให้การ rebound เกิดขึ้นได้อย่างรวดเร็วทุกเมื่อ มีแนวต้านแรกที่ 3.62 บาท แนะนำให้สะสมก่อนราคาจะฟื้นตัว
 
เด็กแนว
NUSA  หุ้นที่เคยร้อนแรงมากๆ ล่าสุดจบประเด็นของการทำพลังงานไม่ประสบความสำเร็จ พากันเทลงเหว แต่ราคาหุ้นที่ลงมากๆ จนโวลุ่มที่เคยเทรดกันเป็นร้อยล้าน เหลือไม่กี่ล้านนี้ ทางเทคนิคบอกว่าแห้งมาก แต่หากสังเกตในรอบเดือนที่ผ่านมาราคาที่ลงจนลึกสุดใจ กลับเกิดโวลุ่มแอบสะสมแบบเงียบๆ ไปไม่น้อย เหมือนว่าเตรียมจะทำอะไรสักอย่าง ไม่รู้ว่ามีมือดีมาจากไหนเข้าทยอยดูดหุ้นไว้ และเมื่อค้นหาข้อมูลข่าวสารพบว่าผู้บริหารเคยบอกว่ากำลังจะหาพันธมิตรต่างชาติ เช่นจากสวิตเซอร์แลนด์ เพื่อขยายธุรกิจร่วมกันทั้งในและนอกประเทศ 
ทั้งอสังหา และโรงแรม อาจดึงกลุ่มโรงแรมดังเข้ามาร่วมงานบางอย่าง ขณะที่โครงการอสังหาในประเทศน่าจะเริ่มกลับมามีตัวเลขที่ดีขึ้นในครึ่งปีหลัง และที่น่าสนในคือส่วนทุนแข็งแรงพร้อมที่จะรองรับพันธมิตรเจ้าใหญ่ได้ มีกำไรสะสม และ Book value สูงระดับ 1.08 บาท สูงกว่าราคาหุ้นในกระดานเท่าตัว ฝรั่งเจ้าใดมาถือจะได้ราคาค่อนข้างดี อีกทั้งเป็นหุ้นสภาพคล่องสูง จึงไม่ยากที่กองทุนต่างชาติจะสนใจเลยก็ว่าได้ เพราะบริษัทมีที่ดินไม่น้อยและมีสินค้ารอการขายเฉียดหมื่นล้าน เป็นหุ้นที่ราคาถูกใครมาคว้าไปจะได้ขนาดของสินทรัพย์ดำเนินการขนาดใหญ่ในราคาถูกกว่า
กราฟ NUSA แสดงให้เห็นถึงโวลุ่มที่ลดลงมาก ในขณะที่ราคาตกต่ำถึงขีดสุดของ Stoch 3% คือ super oversold การที่โวลุ่มหายแสดงว่าแรงขายหมด และพร้อมที่จะดีดตัวได้ทุกเมื่อ การเด้งตัวจะให้แรงดีดที่สูง อาจทดสอบต้านของเส้น 0.68 บาทอย่างไม่ยาก ถือว่ามีความเสี่ยงต่ำ น่าสะสม